Una Tona de màgia, el I Festival Internacional de Màgia de Tona - Biblioteca Caterina Figueras
Home / tona actualitat / Una Tona de màgia, el I Festival Internacional de Màgia de Tona
Una Tona de màgia, el I Festival Internacional de Màgia de Tona
‘Una Tona de Màgia’, El Festival Internacional de Màgia de Tona omplirà de màgia i il·lusionisme el nostre municipi els dies 6, 7 i 8 de maig. Un esdeveniment que a través d'artistes locals, nacionals i internacionals del món de l'il·lusionisme, donarà a conèixer diferents maneres d'entendre la màgia i d'executar-la. Els espectacles de pagament tindran lloc a la Sala La Canal i al Pavelló d'Esports, els gratuïts a diferents indrets del poble com la Plaça Major i el Parc de les Feixetes.
Una Tona de Màgia està organitzat per la productora Ironic Art Productions i l’Ajuntament de Tona, i compta com a director artístic amb el tonenc Jordi Pota, conegut mag i actor osonenc que està investigant sobre el format Teatre-Màgia.
A la Biblioteca pots comprar de forma anticipada les entrades dels espectacles i a Atrápalo de forma online:
El Gran Thurston / 7 maig - 18h
Amb el Gran Thurston viuràs la màgia teatralizada amb referències de clown, gags, humor gestual i moments poètics i tendres. Un xou d'emocions i somriures.
* Compra entrades online
Gala Internacional / 7 maig - 21.30h
Espectacle que comptarà amb mags premiats internacionalment. No et perdis a Norbert Ferré, Gran Premi Mundial de Màgia, amb els seus números de pilotes i de cartes. O a Charlie Mag amb les aparicions de coloms. O a David Baró, Premi Nacional de Mentalisme, que et deixarà inquiet amb el poder de la ment. O a Raul Black amb les seves grans il·lusions i Enric Magoo amb el seu número còmic de Franki.
El mag i actor Jordi Pota presentarà aquesta gala.
* Compra entrades online.
El Màgic Andreu / 8 maig - 19h
El famós mag català Màgic Andreu torna amb força, amb el darrer espectacle, Genius, destinat a grans i petits. Els gags d'aquest fantàstic i mític il·lusionista ompliran de somriures la localitat de Tona per tancar aquesta primera edició del Festival.
Web oficial del Festival. Una Tona de Màgia. 1r Festival Internacional de Màgia de Tona.
Una Tona de màgia, el I Festival Internacional de Màgia de Tona Reviewed by Biblioteca Caterina Figueras on 7:00 Rating: 5